Soarele străluceşte, păsărelele cântă...
Pare începutul unei zile minunate. Te plimbi fericit prin parc, când deodată:
„Hapciu"!
Un trecător împrăştie mucus şi salivă din nas şi din gură.
Simţi cum stropii umezi îţi ating pielea, dar nu şi cum miile sau milioanele
de germeni microscopici au trecut prin aer ţi-au ajuns pe haine, pe mâini şi pe faţă.
Oricât de scârbos sună,
corpurile noastre sunt obişnuite să fie expuse la germeni ce cauzează boli,
iar majoritatea timpului, nici nu ne dăm seama.
Pe fiecare suprafaţă cu care intrăm în contact se găsesc germeni.
Prin germeni înţelegem diferitele tipuri de organisme miscroscopice,
incluzând bacterii, ciuperci, protozoare şi viruşi.
Toţi aceşti germeni pot interacţiona cu corpul uman
şi ne pot modifica starea şi modul de funcţionare.
Cercetătorii de boli infecţioase se întreabă de zeci de ani
de ce anumiţi germeni sunt relativ inofensivi,
iar alţii au efecte devastatoare şi uneori sunt fatali.
Nu avem toate răspunsurile,
dar ştim că nocivitatea sau virulenţa germenilor e rezultatul evoluţiei.
Cum, în acelaşi proces evolutiv, au apărut germeni cu morbiditate diferită?
Răspunsul începe să se contureze
dacă ţinem cont de cum se transmit şi cum ajung de la o gazdă la alta.
Calea frecventă de transmitere e prin aer, ca strănutul de adineauri.
Rinovirusul e unul dintre germenii ce se transmit astfel.
Se înmulţește în căile respiratorii superioare
şi cauzează jumătate din răcelile comune.
Imaginaţi-vă că după strănut, 1 din 3 tipuri ipotetice de rinovirus,
să le numim: Mult, Puţin şi Fix, a aterizat pe voi.
Ele încep să se înmulţească,
dar din cauza diferenţelor genetice, o fac într-un ritm diferit.
„Mult" se va înmulţi foarte des, şi va fi foarte productiv pe termen scurt.
Această productivitate a virusului afectează gazda.
Viruşii cu multiplicare rapidă sunt mai nocivi şi dau simptome severe.
Dacă vă simţiţi prea rău ca să ieşiţi din casă
nu-i veţi da ocazia să găsească şi altă gazdă.
Dacă boala vă ucide,
ciclul de viaţă al virusului se încheie odată cu al vostru.
„Puţin" se multiplică rar şi nu vă face mult rău.
Deşi vă simţiţi destul de bine încât să interacţionaţi cu alte posibile gazde,
fără simptome, s-ar putea să nici nu strănutaţi,
dar chiar dac-o faceţi, aveţi prea puţini viruşi ca să contaminaţi.
„Fix" se înmulţeşte suficient de repede
cât să ai suficient de mulţi viruşi ca să răspândeşti,
dar nu atât de mulţi încât să nu te poţi ridica din pat.
Cel care reuşeşte să contamineze noi gazde, va prolifera generaţii noi.
Cercetătorii au numit-o „ipoteza compromisului".
Dezvoltată în 1980, ipoteza le prezice
evoluţia spre maximizarea succesului prin realizarea echilibrului
între înmulţirea în gazdă, – care produce virulenţă –
şi contaminarea unei gazde noi.
În cazul rinovirusului,
ipoteza prezice că va evolua spre forme mai puţin virulente,
pentru că necesită contact apropiat cu următoarea victimă.
Pentru rinovirus, gazda mobilă e ideală, aşa cum observăm:
chiar dacă majoritatea oamenilor tuşesc, le curge nasul şi strănută,
răceala comună e uşoră şi durează aproximativ o săptămână.
Ar fi perfect dacă povestea s-ar opri aici,
dar germenii se transmit şi prin alte moduri.
De exemplu, parazitul malariei – plasmodium – e transmis de ţânţari.
Spre deosebire de rinovirus, nu are nevoie să fim activi,
şi se foloseşte de asta
căci o persoană bolnavă, inactivă, e mai uşor de muşcat de ţânţari.
Ne-am aştepta ca germenii care nu depind de mobilitatea gazdei,
cum ar fi cei transmişi de insecte, apă sau mâncare,
să cauzeze simptome mai severe.
Ce putem face ca să reducem nocivitatea bolilor infecţioase?
Biologul evoluţionar Dr. Paul Ewald
spune că le putem afecta direct evoluţia prin metode simple de control.
Izolându-ne casele împotriva ţânţarilor, având sisteme de apă potabilă
sau stând acasă când suntem răciţi, oprim transmiterea germenilor nocivi,
făcându-i dependenţi de mobilitatea gazdei.
Metodele tradiţionale de eradicare a germenilor
favorizează înmulţirea tulpinilor mai rezistente, pe termen lung,
Abordarea inovativă de încurajare a evoluţiei formelor uşoare
e o situaţie benefică pentru toţi...
(Tuse)
...cel puţin pentru majoritatea.